ddrg/super_eurlex huggingface dataset:
A Tanács határozata

(2003. február 18.)

a pénzügyi szolgáltatásokkal foglalkozó Bizottság létrehozásáról

(2003/165/EK)

AZ EURÓPAI UNIÓ TANÁCSA,

1. FELIDÉZI, hogy a Tanács 2002. december 3-i következtetéseiben azon szándékának adott hangot, hogy határozatot kíván hozni egy új bizottság létrehozásáról azzal a céllal, hogy különféle pénzügyi piaci kérdések tekintetében tanácsot és áttekintést nyújtson a Tanács és a Bizottság számára;

2. ennek megfelelően LÉTREHOZZA a pénzügyi szolgáltatásokkal foglalkozó bizottságot (a továbbiakban: "a bizottság") a következő feladatokkal:

- a jogalkotási eljárástól függetlenül ágazatokat átfogó stratégiai vélemény nyújtása,

- a pénzügyi szolgáltatások kérdésében hozzájárulás a közép és hosszú távú stratégia meghatározásához,

- a kényes rövid távú kérdések tanulmányozása,

- az elért előrehaladás és a végrehajtás értékelése,

- politikai tanácsadás, továbbá áttekintés nyújtása mind a belső kérdések (pl. egységes piac, beleértve a pénzügyi szolgáltatások cselekvési tervének végrehajtását), mind a külső kérdések (pl. WTO) tekintetében;

3. a bizottság összetételét, elnökségét és működését illetően a következőkben ÁLLAPODIK MEG:

- a Bizottság és a Tanács minden egyes tagja egy magas szintű képviselőt és egy póttagot jelöl a bizottságba; az Európai Központi Bank egy képviselője és a Közösség illetékes szabályozási bizottságainak elnökei megfigyelői jogállással rendelkeznek,

- a bizottságnak egy elnöke és egy alelnöke van, akiket a bizottság a tagállamok képviselői közül nevez ki; az elnök és az alelnök megbízási ideje két év; az első elnököt a Gazdasági és Pénzügyi Bizottság nevezi ki,

- azon tagállam, amelynek képviselőjét elnökké nevezik ki, egy további képviselővel rendelkezik a bizottságban az elnök hivatali ideje alatt,

- az elnök és az alelnök szorosan együttműködik a Bizottság képviselőjével, a Tanács elnökségét ellátó tagállam képviselőjével annak hivatali ideje alatt, a Tanács Főtitkárságának képviselőjével, valamint a Gazdasági és Pénzügyi Bizottság titkárságának képviselőjével a bizottság munkájának megkönnyítése érdekében,

- a bizottság jelentést tesz a Gazdasági és Pénzügyi Bizottságnak annak érdekében, hogy a Gazdasági és Pénzügyi Tanács (ECOFIN) számára tanácsot dolgozzanak ki, a COREPER megállapított szerepét figyelembe véve,

- a bizottság elnöke rendelkezésre áll, hogy a pénzügyi piacokkal kapcsolatos stratégiai fejlemények vonatkozásában az Európai Parlament gazdasági és monetáris ügyekkel foglalkozó bizottságával rendszeres véleménycserét folytasson,

- a bizottság a Tanács eljárási szabályzatával összhangban elfogadja saját eljárási szabályzatát,

- a titkárságot a Tanács Főtitkársága biztosítja;

4. TUDOMÁSUL VESZI, hogy a bizottság tevékenysége nem érinti a Bizottság kezdeményezési jogát;

5. ÚGY HATÁROZ, hogy e határozatot 2004. második felében felülvizsgálja.

Kelt Brüsszelben, 2003. február 18-án.

a Tanács részéről

az elnök

N. Christodoulakis

--------------------------------------------------
A Bizottság határozata

(2003. február 27.)

az elhasználódott járművekről szóló 2000/53/EK európai parlamenti és tanácsi irányelv szerinti alkatrész- és anyagkódolási szabványok létrehozásáról

(az értesítés a C(2003) 620. számú dokumentummal történt)

(EGT vonatkozású szöveg)

(2003/138/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az elhasználódott járművekről szóló, 2000. szeptember 18-i 2000/53/EK európai parlamenti és a tanácsi irányelvre [1], és különösen annak 8. cikke (2) bekezdésére,

mivel:

(1) A 2000/53/EK irányelv értelmében a Bizottságnak létre kell hoznia a gyártók, valamint az anyagok és a berendezések gyártói által alkalmazandó alkatrész- és anyagkódolási szabványokat, különösen az újbóli felhasználásra és hasznosításra alkalmas alkatrészek és anyagok azonosításának elősegítésére.

(2) Célszerű további kódolási szabványokat létrehozni az elhasználódott járművek újrafeldolgozása és hasznosítása során szerzett tapasztalatok alapján.

(3) Az e határozatban előírt intézkedések összhangban vannak a 2000/53/EK irányelv 11. cikkében említett bizottság véleményével,

ELFOGADTA EZT A HATÁROZATOT:

1. cikk

A 2000/53/EK irányelv 3. cikke (3) bekezdésének sérelme nélkül, a tagállamok megteszik a szükséges intézkedéseket annak biztosítására, hogy a gyártók – az anyagok előállítóival és a berendezések gyártóival együtt – a járművek alkatrészeinek és anyagainak megjelölésére és azonosítására az e határozathoz csatolt mellékletben meghatározott, az alkatrészek és anyagok kódolására vonatkozó ISO-szabványok nomenklatúráját alkalmazzák.

2. cikk

E határozatot alapján felül kell vizsgálni az e határozat hatálybalépését követő két év elteltével, az elhasználódott járművek újrafeldolgozása és hasznosítása során szerzett tapasztalatok, az egyéb anyagokra vonatkozó alkatrész- és anyagkódolási szabványok szükség szerinti létrehozása érdekében.

3. cikk

Ezt a határozatot 2003. július 1-jétől kell alkalmazni.

4. cikk

Ennek a határozatnak a tagállamok a címzettjei.

Kelt Brüsszelben, 2003. február 27-én.

a Bizottság részéről

Margot Wallström

a Bizottság tagja

[1] HL L 269., 2000.10.21., 34. o.

--------------------------------------------------

MELLÉKLET

A járművek műanyagból készült, és 100 grammnál nagyobb tömegű alkatrészeinek és anyagainak a megjelölésére és azonosítására az alábbi nómenklatúra alkalmazandó:

- ISO 1043-1 – Műanyagok – Jelek és rövidítések 1. rész: Alappolimerek és ezek sajátos jellemzői

- ISO 1043-2 – Műanyagok – Jelek és rövidítések 2. rész: Töltő- és erősítő anyagok

- ISO 11469 – Műanyagok – Műanyagtermékek generikus azonosítása és jelölése

A járművek elasztomerből készült, és 200 grammnál nagyobb tömegű alkatrészeinek és anyagainak a megjelölésére és azonosítására az alábbi nómenklatúra alkalmazandó:

- ISO 1629 – Gumi és latex – Nomenklatúra. Nem alkalmazandó a gumiabroncsok megjelölésére.

Az ISO-szabványokban használt "<" és ">" jelek zárójellel helyettesíthetők.

--------------------------------------------------
A Tanács 2003/432/KKBP határozata

(2003. június 12.)

az Európai Unió hadműveletének a Kongói Demokratikus Köztársaságban való megkezdéséről

AZ EURÓPAI UNIÓ TANÁCSA,

tekintettel az Európai Unióról szóló szerződésre és különösen annak 17. cikke (2) bekezdésére és 25. cikkére,

tekintettel az Európai Uniónak a Kongói Demokratikus Köztársaságban végzett hadműveletéről szóló, 2003. június 5-i 2003/423/KKBP tanácsi együttes fellépésre [1] és különösen annak 6. cikkére,

mivel:

(1) 2003. május 30-án az Egyesült Nemzetek Szervezetének Biztonsági Tanácsa egyhangúlag elfogadta az 1484 (2003) határozatot, amely az ENSZ Alapokmányának VII. fejezete alapján engedélyezi egy ideiglenes vészhelyzeti nemzetközi haderő átmeneti bevetését a Kongói Demokratikus Köztársaságban lévő Buniában.

(2) Az Egyesült Nemzetek Szervezete főtitkárának kérését követően az Európai Unió úgy határozott, hogy ideiglenes stabilizációs haderőt küld az Ituri térségbe a 2003. május 30-i 1484 (2003) ENSZ BT-határozatban előírt mandátum végrehajtásának megfelelően.

(3) A Tanács felhatalmazta a Politikai és Biztonsági Bizottságot a művelet politikai ellenőrzésével és stratégiai irányításával kapcsolatos megfelelő határozatok meghozatalára.

(4) Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 6. cikkének megfelelően Dánia nem vesz részt az Európai Unió védelmi vonatkozásokkal rendelkező határozatainak és fellépéseinek kidolgozásában és végrehajtásában. Dánia nem vesz részt a művelet finanszírozásában,

A KÖVETKEZŐKÉPPEN HATÁROZOTT:

1. cikk

A műveleti tervet jóváhagyják.

2. cikk

A hadba lépés engedélyezési szabályairól szóló jelentést elfogadják.

3. cikk

Az EU 2003. június 12-én kezdi meg hadműveletét a Kongói Demokratikus Köztársaságban.

4. cikk

A hadművelet parancsnoka azonnali hatállyal felhatalmazást kap, hogy kiadja a bevetési parancsot (Actord) annak érdekében, hogy a haderő bevetését elvégezzék a hadszíntérre való megérkezésüket követő hatalomátruházás előtt, és megkezdjék küldetésük elvégzését.

5. cikk

A 2003/432/KKBP együttes fellépés 15. cikkének sérelme nélkül ez a határozat addig marad hatályban, amíg a buniai hadműveletben részt vevő haderőket másutt be nem vetik.

6. cikk

Ezt a határozatot az Európai Unió Hivatalos Lapjában ki kell hirdetni.

Kelt Luxembourgban, 2003. június 12-én.

a Tanács részéről

az elnök

G. Drys

[1] HL L 143., 2003.6.11., 50. o.

--------------------------------------------------
Hivatalos Lap L 139 , 06/06/2003 o. 0032 - 0032



A Tanács határozata (2003. május 6.) a "Kultúra Európai Fővárosa 2006" cím odaítéléséről (2003/399/EK) AZ EURÓPAI UNIÓ TANÁCSA, tekintettel az Európai Közösséget létrehozó szerződésre, tekintettel a Kultúra Európai Fővárosa eseménysorozat 2005–2019. évekre szóló közösségi cselekvési programjának megállapításáról szóló, 1999. május 25-i 1419/1999/EK európai parlamenti és tanácsi határozatra [1], és különösen annak 2. cikke (3) bekezdésére, tekintettel a választótestület az Európai Parlamenthez, a Tanácshoz és a Bizottsághoz 2002. október 1-jén benyújtott jelentésére, A KÖVETKEZŐKÉPPEN HATÁROZOTT: 1. cikk A "Kultúra Európai Fővárosa 2006" címet Patras városa kapja meg. 2. cikk Patras városa minden szükséges intézkedést megtesz az 1419/1999/EK határozat 1. és 5. cikke hatékony végrehajtásának biztosítása érdekében. Kelt Brüsszelben, 2003. május 6-án. a Tanács részéről az elnök P. Efthymiou [1] HL L 166., 1999.7.1., 1. o. --------------------------------------------------
A Tanács határozata

(2002. december 19.)

a schengeni konzultációs hálózat (műszaki előírások) titkosításának megszüntetéséről

(2003/330/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 207. cikkére,

mivel:

(1) Az SCH/II-Vision (99) 5 dokumentum többek között megállapítja azokat az elveket, amelyek alapján a vízumok kibocsátása céljából a Benelux Gazdasági Unió államai, a Németországi Szövetségi Köztársaság és a Francia Köztársaság kormányai között létrejött, a közös határaikon történő ellenőrzések fokozatos megszüntetéséről szóló, 1985. június 14-én Schengenben aláírt megállapodás végrehajtásáról szóló, 1990. június 19-én aláírt egyezmény 17. cikkének (2) bekezdésében említett központi hatóságok számítógépes konzultációs eljárását alkalmazni kell.

(2) A Schengeni Végrehajtó Bizottság SCH/Com-ex (94) 15 rev. határozatában foglalt schengeni vívmányok helyesbítéséről szóló, 2000. október 17-i 2000/645/EK tanácsi határozat [1] megerősítette, hogy az SCH/II-Vision (99) 5 dokumentum a schengeni vívmányok részét képezi, és az említett határozat 2. cikke bizalmasnak minősítette a dokumentumot.

(3) Az SCH/II-Vision (99) 5 dokumentumot a későbbiekben módosították a 2001. április 24-i és a 2002. december 19-i tanácsi határozattal, a vízumkérelmek megvizsgálására vonatkozó egyes részletes rendelkezések és gyakorlati eljárások végrehajtási hatásköreinek a Tanács részére történő fenntartásáról szóló, 2001. április 24-i 789/2001/EK tanácsi rendelet [2] 1. cikkének rendelkezéseivel összhangban.

(4) A későbbiekben módosított SCH/II-Vision (99) 5 dokumentum (a továbbiakban: schengeni konzultációs hálózat (műszaki előírások)) titkosítását most részben meg kell szüntetni; a schengeni konzultációs hálózat (műszaki előírások) fennmaradó részeinek minősítését "Restreint UE" alacsonyabb kategóriába kell sorolni.

(5) Célszerű hatályon kívül helyezni a 2000/645/EK határozat 2. cikkét, így a schengeni konzultációs hálózat (műszaki előírások) minősítéséről szóló jövőbeli határozatokat a Tanács biztonsági szabályzatának elfogadásáról szóló, 2001. március 19-i 2001/264/EK tanácsi határozatban [3] megállapított, a dokumentumok minősítéséről szóló szokásos szabályokkal összhangban lehessen meghozni,

A KÖVETKEZŐKÉPPEN HATÁROZOTT:

1. cikk

A schengeni konzultációs hálózat (műszaki előírások) titkosítását megszüntetik, I. részének 2. és 3. pontja, valamint 3., 6., 7. és 9. melléklete kivételével.

2. cikk

A schengeni konzultációs hálózat (műszaki előírások) I. része 2. és 3. pontjának, valamint 3., 6., 7. és 9. mellékletének minősítése "Restreint UE".

3. cikk

(1) A 2000/645/EK határozat 2. cikke hatályát veszti.

(2) A schengeni konzultációs hálózat (műszaki előírások) minősítéséről szóló jövőbeli határozatokat a 2001/264/EK határozat rendelkezéseivel összhangban hozzák meg.

4. cikk

E határozat az Európai Unió Hivatalos Lapjában való kihirdetésének napján lép hatályba.

Kelt Brüsszelben, 2002. december 19-én.

a Tanács részéről

az elnök

L. Espersen

[1] HL L 272., 2000.10.25., 24. o.

[2] HL L 116., 2001.4.26., 2. o.

[3] HL L 101., 2001.4.11., 1. o.

--------------------------------------------------
A Bizottság határozata

(2003. július 18.)

a 1999/36/EK tanácsi irányelv végrehajtása időpontjának egyes hordozható nyomástartó berendezések tekintetében történő elhalasztásáról

(az értesítés a C(2003) 2591. számú dokumentummal történt)

(EGT vonatkozású szöveg)

(2003/525/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2002/50/EK bizottsági irányelvvel [1] módosított, a hordozható nyomástartó berendezésekről szóló, 1999. április 29-i 1999/36/EK tanácsi irányelvre [2], és különösen annak 17. cikke (2) bekezdésére,

mivel:

(1) Az 1999/36/EK irányelv 2. cikkében említett gázhordókra, palackkötegekre és tartányokra vonatkozóan nincsenek részletes műszaki előírások, és a legutóbb a 2003. április 7-i 2003/29/EK bizottsági irányelvvel [3] módosított, a veszélyes áruk közúti szállítására vonatkozó tagállami jogszabályok közelítéséről szóló, 1994. november 21-i 94/55/EK tanácsi irányelv [4] mellékleteit, illetve a legutóbb a 2003. április 7-i 2003/29/EK bizottsági irányelvvel [5] módosított, a veszélyes áruk vasúti fuvarozására vonatkozó tagállami jogszabályok közelítéséről szóló, 1996. július 23-i 96/49/EK tanácsi irányelv [6] mellékleteit nem egészítették ki az európai szabványokra vonatkozó megfelelő utalással. Következésképpen, e hordozható nyomástartó berendezések tekintetében a 94/55/EK irányelv végrehajtásának időpontját el kell halasztani.

(2) Az 1999/36/EK irányelv 18. cikke előírja, hogy az irányelv végrehajtásától számított 24 hónapos átmeneti időszakban a tagállamoknak engedélyezniük kell az olyan hordozható nyomástartó berendezések forgalomba hozatalát és üzembe helyezését, amelyek megfelelnek a területükön 2001. július 1-je előtt hatályban lévő szabályoknak. Következésképpen, ezen időszak lejáratának időpontját is el kell halasztani.

(3) Az e határozatban előírt intézkedések összhangban vannak a 94/55/EK irányelv 9. cikke szerinti, a veszélyes áruk szállításával foglalkozó bizottság véleményével,

ELFOGADTA EZT A HATÁROZATOT:

1. cikk

A gázhordókra, palackkötegekre és tartányokra vonatkozó 1999/36/EK bizottsági irányelv végrehajtásának időpontját 2005. július 1-jéig el kell halasztani.

2. cikk

A tagállamok engedélyezik az 1. cikkben említett olyan hordozható nyomástartó berendezések forgalomba hozatalát és üzembe helyezését, amelyek megfelelnek a területükön a 2005. július 1. előtti hatályos szabályoknak, ettől az időponttól számított 24 hónapig, és engedélyezik az említett időpont előtt forgalomba hozott berendezések későbbi üzembe helyezését.

3. cikk

Ezt a határozatot 2003. július 1-jétől kell alkalmazni.

4. cikk

Ennek a határozatnak a tagállamok a címzettjei.

Kelt Brüsszelben, 2003. július 18-án.

a Bizottság részéről

Loyola De Palacio

alelnök

[1] HL L 149., 2002.6.7., 28. o.

[2] HL L 138., 1999.6.1., 20. o.

[3] HL L 90., 2003.4.8., 45. o.

[4] HL L 319., 1994.12.12., 7. o.

[5] HL L 90., 2003.4.8., 47. o.

[6] HL L 235., 1996.9.17., 25. o.

--------------------------------------------------
A Tanács 2003/567/KKBP határozata

(2003. július 21.)

az Európai Uniónak az Átfogó Atomcsend-szerződés (CTBT) gyors hatálybalépése támogatásához való hozzájárulásáról szóló 1999/533/KKBP együttes fellépés végrehajtásáról

AZ EURÓPAI UNIÓ TANÁCSA,

tekintettel az Európai Uniónak az Átfogó Atomcsend-szerződés (CTBT) gyors hatálybalépése támogatásához való hozzájárulásáról szóló, 1999. július 29-i 1999/533/KKBP tanácsi együttes fellépésre [1], és különösen annak 1. és 4. cikkére, az Európai Unióról szóló szerződés 23. cikkének (2) bekezdésével összefüggésben,

mivel:

(1) Az 1999/533/KKBP együttes fellépés 4. cikkének megfelelően az Európai Unió vállalta, hogy a CTBT haladéktalan aláírására és ratifikálására ösztönöz minden olyan államot, amely ezt eddig még nem tette meg, különösen a 44-ek listáján szereplő azon államokat, amelyek ratifikálására a CTBT hatálybalépéséhez szükség van.

(2) Helyénvaló hozzájárulni a CTBT XIV. cikke alapján Bécsben, 2003. szeptember 3-5-ig megrendezésre kerülő harmadik konferencia eredményességéhez, amely a CTBT ratifikálási folyamatának felgyorsítását célozza, annak gyors hatálybalépése elősegítésének érdekében,

A KÖVETKEZŐKÉPPEN HATÁROZOTT:

1. cikk

Az 1999/533/KKBP együttes fellépés 1. cikkében meghatározott, a CTBT mielőbbi hatálybalépése támogatásának keretén belül az Európai Unió a CTBT késedelem nélküli aláírására és ratifikálására ösztönzi azon államokat, amelyek ezt még nem tették meg.

Az Európai Unió ennek érdekében ösztönzi:

a) elsődleges fontosságú célkitűzésként a 44-ek listáján szereplő azon államokat, amelyek aláírására és ratifikálására szükség van a CTBT hatálybalépéséhez;

b) azon államokat, amelyek aláírták, de nem ratifikálták a CTBT-t, különös tekintettel azon államokra, amelyek területén a nemzetközi megfigyelő rendszer (IMS) állomásait elhelyezik;

c) azon államokat, amelyek nem írták alá a CTBT-t, különös tekintettel azon államokra, amelyek területén az IMS állomásait elhelyezik.

2. cikk

Az Európai Unió politikai szinten támogatja a CTBT XIV. cikke szerinti konferencia összehívását.

3. cikk

A ratifikálási folyamat meggyorsítása és a CTBT gyors hatálybalépésének elősegítése érdekében az Európai Unió kapcsolatba léphet regionális szervezetekkel [pl. az Afrikai Unióval, az Amerikai Államok Szervezetével (OAS) és a Délkelet-ázsiai Nemzetek Szövetségével (ASEAN)].

4. cikk

Az elnökség tájékoztatja a CTBT Ideiglenes Technikai Titkárságát az 1. és 2. cikk végrehajtásáról.

5. cikk

Ez a határozat az elfogadásának napján lép hatályba.

6. cikk

Ezt a határozatot az Európai Unió Hivatalos Lapjában ki kell hirdetni.

Kelt Brüsszelben, 2003. július 21-én.

a Tanács részéről

az elnök

F. Frattini

[1] HL L 204., 1999.8.4., 1. o.

--------------------------------------------------
Hivatalos Lap L 226 , 10/09/2003 o. 0027 - 0027



A Tanács 2003/642/IB határozata (2003. július 22.) az Európai Közösségek tisztviselőit és az Európai Unió tagállamainak tisztviselőit érintő korrupció elleni küzdelemről szóló egyezmény Gibraltárra történő alkalmazásáról AZ EURÓPAI UNIÓ TANÁCSA, tekintettel az Európai Unióról szóló szerződésre, tekintettel az Európai Közösségek tisztviselőit és az Európai Unió tagállamainak tisztviselőit érintő korrupció elleni küzdelemről szóló egyezményre ("korrupcióról szóló egyezmény") [1], mivel: (1) A korrupcióról szóló egyezmény az 1997. május 26-i tanácsi jogi aktussal jött létre. (2) A korrupcióról szóló egyezmény nem tartalmazott rendelkezést az egyezmény Gibraltárra történő alkalmazásáról. (3) A korrupcióról szóló egyezményt és számos más, ugyanazon az alapon létrejött egyezményt az Európai Unióról szóló szerződés VI. címe alapján kötötték 2000. június 1-je előtt [2], és azokat akkor nem terjesztették ki Gibraltárra. (4) Gibraltár nemzetközi kapcsolataiért az Egyesült Királyság felelős. (5) Kívánatos, hogy a korrupcióról szóló egyezményt alkalmazzák Gibraltárra, A KÖVETKEZŐKÉPPEN HATÁROZOTT: 1. cikk A korrupcióról szóló egyezményt alkalmazni kell Gibraltárra. 2. cikk Ezt a határozatot az Európai Unió Hivatalos Lapjában ki kell hirdetni, és az kihirdetésének napján lép hatályba. Kelt Brüsszelben, 2003. július 22-én. a Tanács részéről az elnök G. Alemanno [1] HL C 195., 1997.6.25., 1. o. [2] Az az időpont, amikor a Spanyolország és az Egyesült Királyság Gibraltár feletti fennhatóságra vonatkozó rendelkezései az EU és EK jogi eszközök és a kapcsolódó szerződések összefüggésében hatályba léptek. --------------------------------------------------
Hivatalos Lap L 324 , 11/12/2003 o. 0057 - 0058



Az Európai Központi Bank 2003. november 28-i határozata A 2004 évi érmekibocsátás mennyiségének engedélyezéséről (EKB/2003/15) (2003/860/EK) AZ EURÓPAI KÖZPONTI BANK KORMÁNYZÓTANÁCSA, tekintettel az Európai Közösséget létrehozó szerződésre és különösen annak 106. cikkének (2) bekezdésére, mivel: (1) 1999. január 1-jétől kizárólag az Európai Központi Bank (EKB) jogosult az eurót bevezető tagállamokban (a részt vevő tagállamok) kibocsátott érmék mennyiségének engedélyezésére. (2) A részt vevő tagállamok benyújtották engedélyezésre az EKB-hoz a 2004-ben kibocsátandó euro-érmék becsült mennyiségét az előrejelzés módszerére vonatkozó magyarázó megjegyzésekkel kiegészítve, A KÖVETKEZŐKÉPPEN HATÁROZOTT: 1. cikk A 2004-ben kibocsátandó euro-érmék mennyiségének engedélyezése Az EKB engedélyezi a részt vevő tagállamok által 2004-ben kibocsátandó érmék alábbi táblázatban meghatározott mennyiségét: (millió euró) | | A forgalomba hozatalra szánt érmék és (nem forgalomba hozatalra szánt) emlékpénzérmék kibocsátása 2004-ben | Belgium | 203,0 | Németország | 1 035,0 | Görögország | 207,4 | Spanyolország | 860,0 | Franciaország | 668,9 | Írország | 151,0 | Olaszország | 170,8 | Luxemburg | 70,0 | Hollandia | 175,0 | Ausztria | 212,0 | Portugália | 230,0 | Finnország | 60,0 | 2. cikk Záró rendelkezés E határozatnak a résztvevő tagállamok a címzettjei. Ezt a határozatot az Európai Unió Hivatalos Lapjában ki kell hirdetni. Kelt Frankfurt am Mainban, 2003. november 28-án. az EKB elnöke Jean-Claude Trichet --------------------------------------------------
A Tanács 2003/856/KKBP határozata

(2003. december 8.)

az Európai Unió Rendőri Missziójáról szóló 2002/210/KKBP együttes fellépés végrehajtásáról

AZ EURÓPAI UNIÓ TANÁCSA,

tekintettel az Európai Unió Rendőri Missziójáról (EUPM) szóló, 2002. március 11-i 2002/210/KKBP tanácsi együttes fellépésre [1], és különösen annak 9. cikke (1) bekezdésének b) pontja utolsó albekezdésére, az Európai Unióról szóló szerződés 23. cikke (2) bekezdésének második francia bekezdésével összefüggésben,

mivel:

A Tanácsnak határoznia kell a 2004. évre vonatkozó végleges költségvetésről,

A KÖVETKEZŐKÉPPEN HATÁROZOTT:

1. cikk

(1) Az EUPM 2004-es folyó működési költségeit fedező 17,5 millió eurós összeget az Európai Unió általános költségvetéséből közösen kell finanszírozni.

(2) Az (1) bekezdésben meghatározott, az Európai Unió általános költségvetéséből finanszírozott kiadások kezelésére a költségvetési ügyekre alkalmazandó közösségi eljárások és szabályok vonatkoznak azzal a kivétellel, hogy semmilyen előfinanszírozás nem marad a Közösség tulajdonában.

2. cikk

Ez a határozat az elfogadásának napján lép hatályba.

3. cikk

Ezt a határozatot az Európai Unió Hivatalos Lapjában ki kell hirdetni.

Kelt Brüsszelben, 2003. december 8-án.

a Tanács részéről

az elnök

F. Frattini

[1] HL L 70., 2002.3.13., 1. o.

--------------------------------------------------